Brief – Radio Pretoria | Die Vryburger
Gedurende die afgelope jaar het ingrypende veranderings plaasgevind by Radio Pretoria.
Die eens kragtige spreekbuis vir die Boere-Afrikaners, het ingrypende veranderings teweeg gebring nadat Solidariteit en sy filiale betrokke geraak het.
Ek verneem dat die term "Boere-Afrikaner" nie meer gebruik word nie aangesien dit 'n "regse" verbintenis sou aandui.
Die mees ingrypende verandering is waarskynlik dat instansies soos Volkshulp 2000 nou kwalik 15 minute uitsaai tyd kry om hulle sake met ondersteuners te deel.
Volkshulp 2000 is een van die weinige instansies wat intree vir minderbevoorregte volksgenote en was nog altyd aangewys op die Radio se goedgunstige ondersteuning.
Ek is van mening dat die Radio se klaarblyklike afsydige houding teenoor Volkshulp 2000 juis is omdat Solidariteit se "Helpende Hand" bevoordeel kan word.
Die nuwe verwikkelinge gaan gepaard met inkortings wat weens finansiële druk teweeg gebring word. Dit is alom bekend dat die Nuuskantoor se werksaamhede drasties ingekort is en dat linkse nuusskrywers van 'n privaat instansie deesdae 'n beduidende deel van die afdeling se werk doen.
Dit is ook bekend dat daar enkele van die direkteure is wat erg bekommerd is oor die tendense wat van die Radio net nog 'n SABC kanaal maak.
Ek het ook betroubaar verneem dat die laaste Vasbyt fondsinsameling uiters teleurstellend was en dat die verwagte mikpunte nie naastenby bereik is nie.
Selfs die webblad van die Radio vertoon die wegbeweeg van sy oorspronklike kleure en is deesdae redelik primitief opgestel.
'n Voormalige direkteur het gesê dit is opvallend dat daar nou soveel persone van Solidariteit/Afriforum betrokke is en selfs direkteure is, terwyl hulle in die verlede maar redelik afsydig gestaan het en selfs hulle eie internet radio gevestig het. Die Internet radio van die multikulturele organisasie was blykbaar tot hede nie 'n reuse sukses nie, en daarom is Radio Pretoria as die aangewese struktuur gebruik om hulle belange te bevorder.
Dankie dat ons deesdae alles wat wetenswaardig is, deur Die Vryburger kan lees.
11 thoughts on "Brief – Radio Pretoria"
Gerrie Venter March 26, 2013 at 7:48 am
Ek wil kommentaar lewer maar word geblok.
Gerrie Venter March 26, 2013 at 8:04 am
Uiteindelik lyk dit my kry ek dit reg om 'n bydrae te lewer. Ek het al by vele ander geleenthede probeer om kommentaar te lewer, maar dit wou nie verskyn nie.
Nietemin, radio Pretoria is vir my 'n hartseer saak. Hoeveel keer het ek en Piet Bester (my swaer) nie vanaf Roodepoort deurgejaag na Donkerhoek om getalle te monster as die polisie die stasie wou sluit nie. Waar was Willie Spies toe. Radio Pretoria was ons volksbesit. Net na die 1992 referendum was ons daar en Ferdi Hartzenberg het hierdie woorde geuiter wat ek nooit sal vergeet nie. Hy het gese: "Vannaand sit die Afrikaner weer op die vlakte, maar nie moedverloor se vlakte nie." Hy het 'n besielende boodskap gelewer en Ds. Mossie van den Berg het ook die aanwesiges verseker van die Here se nabyheid. Nou wens ek ek kon 'n foto hier plak om te wys wie teenwoordig was tydens die totstandkoming van Afrinetwerk in Belgie onlangs. Ek noem dus maar net die name. Flip Buys, Dr. Leopold Scholtz van media 24, F.W. de Klerk en 'n dametjie Karin Debroey van ACV (Algemene Christlike Vakverbond) Ek glo nie ek hoef meer as dit te se nie. Vir my verklaar dit die hele tragiese vervreemdingsproses wat Radio Pretoria tans deurmaak. Ek sal ook nie meer enige bydraes maak nie.
Paul Kirsten March 26, 2013 at 4:26 pm
Radio Pretoria het diep in baie van ons se harte ingekruip maar deesdae broei daar goggas uit wat 'n mens net siek maak. Ek het kort nadat Radio Pretoria begin het in September 1993 baie vinnig gespring toe daar loopgrawe gegrawe is en die sakkies vir die sandsakke gegee en van die Boeremanne wat by gewerk het gestuur om te help om die sakkies vol te maak. Die aand het SATV dit wereldwyd uitbasuin dat die sandsakke daar gepak is en het die logos van HL&H by wie ek die sakke gekoop het, duidelik vertoon. Die direksie van HL&H was erg onsteld en ek een van my manne het gou wit verf en kwaste gekry en gaan toeverf om die HL&H geraas te stop. Gerrie Venter jy is doodreg want daardie tyd het Willie Spies en Dirk Herman en Flip Buys nie naby die radio gekom om met iets te help nie.
Die dinge by Radio Pretoria het verkeerd begin loop toe DA (Heinrich) Marnitz aangestel is as omroeper en het sy linkse aanslag sterk deurgekom. Hy het eers van Sakkie van der Merwe ontslae geraak en toe saam met Willie Spies en 'n baie skelm plan van Henk ontslae geraak. Henk het 'n e-pos uitgestuur aan luisteraars om hulle aan moedig om te registreer om te kan stem vir die direksie terwyl Spies net Afriforum lede se aansoeke aanvaar het. Daaroor is Henk geskors en van ontslae geraak. Sakkie moes kastig by DA Marnitz heropleiding ontvang om weer te kan uitsaai en toe het Sakkie tereg geweier want dit is gedoen terwyl DA Marnitz net iets van rugby af weet (as die Sharks speel) en seker die swakste onderhoudvoerder op enige radio is. Hy is gewoonlik swak voorberei en vra die domste vrae en ontstel sy gas (slagoffer) om homself beter te laat lyk. Hy kry ook gereeld sy erge liberale vriende soos die kopdoek proffessor, Leopold Scholtz en andere om kommentaar op die radio te lewer en weier om met die manne van die VVK te gesels.
Deesdae het DA Marnitz ook die rol van hoofopleier ontvang en het hy die Sarina vrou met die swart kerels as sy voorbeeld van wonderstudent aan die luisteraars probeer verkoop.
Die musiek wat nou soms gespeel word veral as Sarina op diens is, is van die swakste Afrikaanse 'musiek' wat beskikbaar is en die Anton Goosen vent se musiek word baie dikwels gehoor. Die Goosen kuier selfs van tyd tot tyd by die radio en kan Marnitz leer om nog verder links te beweeg. Radio Pretoria is nou op sy beste net RSG Lite.
Ek luister maar nou meestal na my eie musiek en ervaar veel minder sooibrand as om na Radio Pretoria te luister.
Gerrie Venter March 26, 2013 at 6:21 pm
Paul, dankie. |Nou voel ek nie alleen in my siening van sake nie. Enige idee hoekom Clem de Klerk so skielik by die radio weg is, of vra ek ook nou 'n marnitz?
Paul Kirsten March 26, 2013 at 8:35 pm
Oom Klem het self die antwoord gegee toe ene Johan hom die vraag gevra het:
Hierin le die antwoord Johan
Johan, die direksie het koers aangepas – linkses word omroepers, en Solidariteit word septerswaaier en ek kon nie daarmee saamleef nie…..
Dries du Toit March 27, 2013 at 9:42 am
Dit is inderdaad so dat sedert Sollies op die toneel verskyn het by die gewese radio van die Boerevolk, het daar baie veranderings plaasgevind. Willie Spies het mos gesê dat binne 'n jaar na die oorname sal julle die radio nie meer ken nie.
Wanneer die NDR dokument wat deur Prof. Duvenage van die Potchefstroom se universiteit opgestel is, onder oë gekry word en dit word vergelyk met wat by die radio gebeur, is daar 'n duidelike ooreenkoms. Bykans alles wat behoudend was moet verander. Hierdie veranderings vind so subtiel plaas dat die van ons wat nie die binnewerke van die radio ken soos wat dit van die begin af saamgestel is, sal dink dit is nou netjies!
Die van ons wat van die begin af betrokke was by die radio weet van beter. Daar is goeie redes hoekom die daar besluit was dat Verwoerdburg bly Verwoerdburg en Warmbad bly Warmbad. Dit is deel van ons kultuur erfenis!
Wat die nuusberigte aanbetref – dit is pateties. Kan die Direksie nie tog vir Janet Genade en Jan van Vreden vir Penregop – ek bedoel Penorent, leen sodat daar tog behoorlike nuusberigte geskryf word. Die een oomblik is dit 'n "kar" en dan is dit 'n "motor" en so ploeter dit voort.
Ai tog! Waar gaan dit eindig want ongelukkig is ons ou volkie tog so goedgelowig en word ons emosies tog so maklik misbruik.
Pietafew March 27, 2013 at 5:48 pm
Die probleem is dat sou 'n mens jou onttrek tov die radio, 'n mens dan nie geregtig is om enige eise te stel nie.
Ek glo 'n mens moet 'n voet in die deur hou sodat 'n mens so af en toe 'n paar goeie klappe kan uit deel en die geveg, sou dit nodig blyk te wees, dan verder op internet voer.
Na my onderonsie met Willie en sy smeertegniek, (nie hier gepubliseer), het Afriforum my as lid genader met 'n vraelys wat ek tot dusver nog nie afgetrek het nie.
Dit sal interessant wees om te sien OF daar enigsyds 'n verandering gaan kom tov die 5vm-5.30vm program en of RP, soos RSG ook 'n Boere-inbelprogram tot stand sal bring?
Leon March 27, 2013 at 8:22 pm
Ek stry nie met jou redenasie nie, maar wil tog jou eerste eerste sin uitlig. "Die probleem is dat sou 'n mens jou onttrek tov die radio, 'n mens dan nie geregtig is om enige eise te stel nie."-Is hierdie nie die argument wat stemmers gebruik teen mense wat weier om deel te neem aan die NSA se sirkusverkiesings nie?
Leon March 27, 2013 at 8:47 pm
Regstelling, net jou eerste sin en nie jou eerste eerste sin nie!
Pietafew March 28, 2013 at 7:36 am
Nou tot nou! Dat wil voorkom of die Johnson-familie nogal baie lief is vir swart!
Ek moet se, dat sou dit die geval wees, ek darem Claire Johnson se stem op die lug verkies bo 'n Johnson binne-in die ateljee!
En ja, ek het al heelwat in die verlede teenoor die bestuur op RP gekla oor onze Hein se sentimente en veral oor die destydse oggend program waarin die Suid -Afrikaners pertinent aangemoedig word om die land te verlaat sonder dat diegene wat agterbly 'n ALTERNATIEF soos REGISTRASIE by die VVK aangebied word?
Ek wonder of die briljante heer al insae gehad het in dr. Christo Landman se artikel oor Selfbeskikking (2011), wat op praag.co.za te lese is? En moontlik het hy darem nou die aand ingeluister na Marianne se program waartydens sy met dr. Landman 'n baie interessante onderhoud gevoer het?
En moontlik het dit hom nou teen die tyd by geval dat die Zoeloes sedert 1996 'n Trust gestig het waarin 2.7miljoen hektaar slegs vir die Zoeloes in Kwa-Zoeloe Natal geregistreer is?
Ja, en toe het Willie skielik geheueverlies, en ly hy aan die ontkenningssindroom! Suid-Afrikaners word dan, vlgs hom, glad nie aangemoedig om die land te verlaat nie! Moontlik ly die arme man aan Alzheimers en nog 'n ander paar Afrikaners ook ?!
Ek het vanoggend ingeluister na Chai- FM en hoe nasionalisties en kulturalisties die Jode daar is. Ja ene Annie Lennox se stem wil hulle niks van weet nie – sy was dan te anti-semities. Maar ons Boertjies moet maar gedurig die ander wang draai en vergewe en vergeet!